Ocimum basilicum

vignette|Vonin' ny Ocimum basilicum
Ny Ocimum basilicum dia karazan-javamaniry mamony roa ravin-tsimoka ao amin' ny fianakaviana Lamiaceae, izay manitra fanao amin' ny nahandro. Amin' ny teny malagasy izy io dia atao hoe romba na kiranjaivazaha; misy koa ny manao azy io hoe bazilika. Tsy io ihany ny zavamaniry atao hoe "romba" fa misy hafa koa izay hita ao amin' ny vondron-karazana Ocimum. Zavamaniry malefaka izy io, ampiasaina  eran-tany amin' ny fanaovana sakafo. Teratany any amin' ny faritra trôpikaly hatrany Afrika Afovoany ka hatrany Azia Atsimo Atsinanana ny Ocimum basilicum. Any amin' ny faritra manana toetany antonony dia volena isan-taona ny Ocimum basilicum, saingy mety haharitra mihoatra ny roa taona na mihoatra any amin' ny faritra mafana kokoa any amin' ny toetany trôpikaly na mediteraneana.

Misy ovan-karazany maro ny Ocimum basilicum ao anatin' izany ny Ocimum basilicum var. thyrsiflora sy ny Ocimum basilicum var. citriodora. Afaka mifanakalo vovobony amin' ny karazana hafa ao amin' ny vondron-karazana Ocimum ny Ocimum basilicum, ka mamokatra safiotra toy ny Ocimum × africanum sy ny Ocimum  × kilimandscharicum.

 Jereo koa 

 Ocimum

 Ocimum americanum
 Ocimum gratissimum